5 000 m, включително метеорологичното явление, което причинява намалението на видимостта;
 (3)
 обширни райони с разкъсана или плътна облачност с височина на долната граница под 1 000 ft (300 m) над земната повърхност.
 г)
 Съобщенията SIGMET относно гръмотевични бури или купесто-дъждовни облаци не включват свързаните с тях турбулентност и обледяване.
 MET.TR.260 Зонални прогнози за полети на малки височини
 а)
 Когато зоналните прогнози за полети на малки височини се изготвят във форма на карти, прогнозата за вятъра и температурата във височина се издава за точки на разстояние не повече от 300 морски мили (NM) една от друга и най-малко за следните височини: 2 000, 5 000 и 10 000 ft (600, 1 500 и 3 000 m) и 15 000 ft (4 500 m) в планински райони. Издаването на прогнози за вятъра и температурата на абсолютна височина 2 000 ft (600 m) може да е предмет на местни орографски съображения, както е определено от компетентния орган.
 б)
 Когато зоналните прогнози за полети на малки височини се изготвят във форма на карти, прогнозата за явления SIGWX се издава във вид на прогноза SIGWX на малки височини за полетни нива до полетно ниво 100 или до полетно ниво 150 в планински райони, или по-високо, ако е необходимо. Прогнозите SIGWX на малки височини включват:
 (1)
 следните явления, за които се изисква издаването на SIGMET: обледяване, турбулентност, купесто-дъждовна облачност, която е скрита, честа, вградена или се наблюдава шквалова линия, пясъчни/прашни бури и вулканични изригвания или изхвърляне на радиоактивни материали в атмосферата, и за които се очаква да окажат влияние върху полетите на малки височини;
 (2)
 следните елементи в зоналните прогнози за полети на малки височини: приземен вятър, приземна видимост, значими метеорологични явления, закритие на планините, облачност, обледяване, турбулентност, планински вълни и височина на изотермата за нула градуса.
 в)
 Когато компетентният орган е определил, че плътността на въздушното движение под полетно ниво 100 налага издаването на съобщение AIRMET, се издават зонални прогнози за атмосферния слой между земната повърхност и полетно ниво 100 или до полетно ниво 150 в планински райони, или по-високо, ако е необходимо, които съдържат информация за метеорологични явления по маршрута, представляващи опасност за полети на малки височини, и използвана при издаването на съобщението AIRMET и на необходимата допълнителна информация за полети на малки височини.
 Глава 4 — Технически изисквания за консултативните центрове за вулканична пепел (КЦВП)
 MET.TR.265 Отговорности на консултативния център за вулканична пепел
 а)
 Консултативната информация относно вулканичната пепел се издава като явен текст със съкращения в съответствие с образеца, показан в допълнение 6. Когато липсват подходящи съкращения, се използва опростен и краткословен английски език.
 б)
 Когато консултативната информация за вулканична пепел е изготвена в графичен формат, тя е във вида, показан по-долу
 и се разпространява:
 (1)
 във формата Portable Network Graphics (PNG); или
 (2)
 в кодовата форма BUFR, когато се обменя в двоичен формат.
 Глава 5 — Технически изисквания за консултативните центрове за тропични циклони (КЦТЦ)
 MET.TR.270 Отговорности на консултативния център за тропични циклони
 а)
 За тропични циклони се издава консултативна информация, когато максималната стойност на средната 10-минутна скорост на приземния